Tool

Tool on ühe inimese istumiseks mõeldud mööbliese, millel on jalad ja seljatugi (leen).

Ajalugu 
Tool on antiikajast alates olnud pigem võimu ja väärikuse sümbol kui igapäevane tarbeese. Väljendit the chair kasutatakse veel tänapäevalgi Ühendkuningriigis ja Kanadas, et märkida autoriteeti.

Toolid muutusid tavaliseks nähtuseks alles 16. sajandil, varem istuti pinkidel, kirstudel ja taburettidel.

Materjalid 
Toole saab valmistada puidust, metallist ja muudest tugevatest materjalidest, näiteks kivist ja akrüülist. Mõnikord kasutatakse ühe tooli valmistamiseks mitut materjali.

Vaata ka 
 Iste
 Taburet
 Tugitool

Viited

Mööbliesemed